钦定古今图书集成/明伦汇编/氏族典/第452卷 > 范广
## 钦定古今图书集成/明伦汇编/氏族典/第452卷 > 范广

按《明外史石亨传》：“范广，辽东人。正统中，嗣世职，为宁
远卫指挥佥事，进指挥使。十四年，积功迁辽东都指
挥佥事。广精骑射，骁勇绝伦。是秋英宗北狩，廷议急
将才。兵部尚书于谦知广，荐之朝，擢署都督佥事，充
右副总兵官，督兵巡哨。事定还京，副石亨提督团营
军马。亨所为不法，广数以为言，亨衔之，谮罢广。及英”
宗复辟，亨恃夺门功，诬广党附于谦，谋立外藩，遂下
狱论死。子昇戍广西，籍其家。成化初，廷臣讼其冤，命
昇仍袭世职。广性刚果敢战，每临阵，奋勇当先，为于
谦所信任，以故为侪辈所忌。